Abielu Downi sündroomi kandvate inimeste vahel on ääretult haruldane. Mõneti on see ka loogiline, sest 1983. aastal oli Downi sündroomiga inimeste oodatav eluiga kõigest 25 aastat, ent praeguste arengutega meditsiinis on see tõusnud juba 60-ni. See uus põlvkond tahab samuti  armastada, töötada ja elada iseseisvat "normaalset" elu. Monica ja Davidi film näitabki ühe sellise paari kooselu võimalikkust. Linateost on pärjatud Tribeca filmifestivali peaauhinnaga ning tavaliselt kõrgub see dokumentaalfilm ka publikulemmikute kindlas tipus.